โครงการศิษย์เก่าดีเด่นของมหาวิทยาลัยพายัพ ปีการศึกษา 2564

\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. ชื่อโครงการ :** ศิษย์เก่าดีเด่นของมหาวิทยาลัยพายัพ ปีการศึกษา 2564

**2. ผู้รับผิดชอบโครงการ :** คณะกรรมการพิจารณาคัดเลือกศิษย์เก่าดีเด่นของมหาวิทยาลัยพายัพ

**3. หลักการและเหตุผล :**

มหาวิทยาลัยพายัพได้ก่อตั้งมานานกว่า 50 ปี โดยแต่ละปีจะมีผลผลิตของ “ลูกบุนนาค” สำเร็จการศึกษาเป็นบัณฑิตหลากหลายสาขา ทุกคนมีความรู้ ความสามารถ มีศักยภาพ และอุทิศตนให้กับงานในหน้าที่และอาชีพได้อย่างเหมาะสม ศิษย์เก่าของมหาวิทยาลัยพายัพในปัจจุบันมีอย่างมากมาย แต่ละคนได้เติบโตก้าวสู่สังคมของการทำงานที่หลากหลายด้าน ทั้งงานราชการ รัฐวิสาหกิจ และประกอบธุรกิจเอกชนและส่วนตัว   
ด้วยศิษย์เก่าจำนวนมากสามารถสร้างประโยชน์ให้กับ สังคม ประเทศชาติ ครอบคลุมทั้งงานภาครัฐและเอกชน ตลอดจนเป็นที่เชิดชูในวงสังคมและวงวิชาการอย่าง กว้างขวาง เพื่อเป็นการสร้างเครือข่ายจากศิษย์เก่าที่เข้มแข็งให้กับมหาวิทยาลัยต่อไปในอนาคต และเพื่อให้เกิดความภาคภูมิใจในหน้าที่ของพลเมืองคนหนึ่งของชาติ มหาวิทยาลัยพายัพ จึงจัดให้มีการคัดเลือกศิษย์เก่าดีเด่นมหาวิทยาลัยพายัพ ปีการศึกษา 2564 ขึ้น

**4. วัตถุประสงค์ :**

1. เพื่อสร้างความร่วมมือและเครือข่ายศิษย์เก่ามหาวิทยาลัยพายัพ

2. เพื่อประกาศเกียรติคุณแก่ศิษย์เก่ามหาวิทยาลัยพายัพ ประจำปี 2564

**5. กลุ่มเป้าหมาย :**

ศิษย์เก่ามหาวิทยาลัยพายัพ

**6. ประเภทศิษย์เก่าดีเด่นมี 5 ประเภท ดังนี้**

1 ผู้ทำคุณประโยชน์แก่มหาวิทยาลัยพายัพ  
 2 ผู้มีผลงานดีเด่นในภาคราชการ  
 3 ผู้มีผลงานดีเด่นในภาคเอกชน  
 4 ผู้มีผลงานดีเด่นในการบริการสังคม  
 5 ผู้มีผลงานดีเด่นในด้านศิลปวัฒนธรรมหรือศิลปกรรมแขนงต่างๆ

**7.** ระยะเวลาการเสนอชื่อบุคคลเข้ารับการคัดเลือก **:** ระหว่างวันที่ 1สิงหาคม 2564 – 15 ตุลาคม 2564

**8. ผลที่คาดว่าจะได้รับ :**

1. ได้ความร่วมมือและได้สร้างเครือข่ายศิษย์เก่ามหาวิทยาลัยพายัพ

2. ได้ประกาศเกียรติคุณแก่ศิษย์เก่ามหาวิทยาลัยพายัพ ปีการศึกษา 2564